Alesii PSD, cei care deţin majoritatea în Consiliul Local au refuzat amplasarea unui bust al lui Ion I.C. Brătianu,primul ministru din perioada Marii Unirii, într-un parc din oras.

Motivul invocat a fost culoarea politică a fostei mari personalităţi politice româneşti – transmite corespondentul Europa FM, Sorin Saizu.

Bustul lui Ion I.C. Brătianu a fost realizat de profesorul Dorel Constantinică la comanda unui consilier liberal.

Bustul era donat cu titlu gratuit orașului Botoşani. Municipalitatea ar fi trebuit să îl amplaseze într-unul dintre parcurile centrale ale oraşului, în an centenar.

Argumentele conform carora Bratianu este o personalitate a istoriei naţionale cu importanţă în făurirea României Mari nu i-au convins pe consilieri.

Decizia alesilor social democrati a stârnit nemulţumirea oamenilor de cultură din oraș.